ΕΙΣΑΓΩΓΗ ΣΤΗ ΝΕΟΤΕΡΗ ΕΠΟΧΗ

**1. Μεγάλες Ανακαλύψεις (15ος-17οςαι.)**

Από το 1492 κ.ε. ανακαλύπτονται και **αποικιοποιούνται,** άμεσα ή έμμεσαοι περισσότερες (και πλουσιότερες) περιοχές του πλανήτη προς όφελος των ευρωπαϊκών Δυνάμεων - σταδιακά, παγκόσμια ναυτική και αποικιακή κυριαρχία Αγγλίας – ραγδαία αύξηση εμπορίου και πλούτου (τριγωνικό εμπόριο)

**2. Αναγέννηση (15ος-16ος αι)**

* Χαρακτηριστικά:

Στροφή προς την Αρχαιότητα – λατρεία της γνώσης και του ωραίου - κοσμικότητα και αισιοδοξία - Οικουμενικός άνθρωπος (Homo universalis) – Τυπογραφία – Ανθρωπισμός (Ουμανισμός)

* Κέντρα

 Φλωρεντία και Ιταλικές πόλεις – στη συνέχεια, Γαλλία, Κάτω Χώρες, Γερμανία, Αγγλία

* Ορισμένες εμβληματικές μορφές

 Έρασμος, Μορ, Μικελάντζελο, Λεονάρντο, Μακιαβέλλι, Μονταίν, Σαίξπηρ, Θερβάντες

**3. Έως τον Διαφωτισμό (16ος- 18ος αι.)**

* Οικονομία

Αγροτικές καινοτομίες: Τριζωνική καλλιέργεια – εκχερσώσεις και αποξηράνσεις ελών (τέλος Μεσαίωνα) – αγροτικές καινοτομίες έως τον 19ο αιώνα **(«αγροτική επανάσταση»)**

Ανάπτυξη πόλεων - Αύξηση πληθυσμού, μείωση επιδημιών και θνησιμότητας (όμως: επιδημία «Μαύρου Θανάτου» τον 14ο αιώνα)

Εμπόριο και βιοτεχνία, πολλές πόλεις «ελεύθερες κοινότητες» - Ανάπτυξη λιμανιών και εμφάνιση **αστικής τάξης** (έμποροι, τραπεζίτες, βιοτέχνες)

Απαρχές Βιομηχανικής Επανάστασης. Στην Αγγλία, εκμηχάνιση της παραγωγής μαλλιού

* Πολιτική

Σταδιακή κατάρρευση φεουδαρχίας, ανάδειξη ισχυρών μοναρχιών – προσπάθεια για ενοποίηση/ομογενοποίηση των βασιλείων τους - ιδεολογία περί «ελέω Θεού βασιλείας»

Κυριαρχία, αρχικά, Ισπανίας (16ος αι.) - Ανάδειξη Γαλλίας (17ος -18ος αι.) και, σταδιακά, αυξανόμενος ανταγωνισμός της με Αγγλία / σταδιακή κατάπτωση Οθωμανικής Αυτοκρατορίας (από 17ο αι. κ.ε.) – η Γαλλία συνάπτει τις πρώτες Διομολογήσεις μαζί της (1535)

Αγγλία: πορεία προς την κυριαρχία της αστικής τάξης που περιορίζει τη δύναμη του βασιλιά: Δικτατορία Κρόμβελ (1649) - Habeas Corpus (1679) - Ένδοξη Επανάσταση (1688)

* Κοινωνία

Οι αγροτικοί πληθυσμοί ζουν πολύ φτωχικά. Οι αλλαγές στην αγροτική παραγωγή οδηγούν σε συγκέντρωση της γης στα χέρια λίγων. Πολλοί αγρότες συρρέουν στις πόλεις όπου ζουν ως πάμφτωχο εργατικό δυναμικό χωρίς δικαιώματα (Λονδίνο, Παρίσι). Δεν έχουν πολιτικά ή άλλα δικαιώματα

Στις πόλεις κυριαρχούν οι αστοί που δημιουργούν τεράστιο πλούτο. Έχουν μεγάλη οικονομική, αλλά περιορισμένη πολιτική δύναμη στην ηπειρωτική Ευρώπη

Η παλιά φεουδαρχία (ευγενείς) τον 18ο χάνει τη σημασία της μαζί την γεωργία ως βασικό τομέα οικονομίας. Ωστόσο, συντάσσονται πίσω από τις ισχυρές ευρωπαϊκές μοναρχίες για να διατηρήσουν μια σειρά από προνόμια.

* Ιδεολογία- Πνευματικός πολιτισμός- Τεχνολογία

Θρησκευτικοί πόλεμοι: **Προτεσταντισμός** και Τριακονταετής Πόλεμος στην Ευρώπη (1618-1648) – Συνθήκη Βεστφαλίας (1648): αρχή θρησκευτικής ανοχής – περιορισμού ρόλου Εκκλησίας

Αγγλία: πρώτη εμφάνιση των ιδεών φιλελευθερισμού και ορθολογισμού (Τζον Λοκ, 17ος αι.)

Επιστημονική επανάσταση. Ραγδαία πρόοδος σε όλες τις επιστήμες και πλήρης ρήξη με Αρχαιότητα και Μεσαίωνα. Κοπέρνικος, Βεζάλ, Γαλιλαίος, Κέπλερ, Νιούτον, Πασκάλ, Λάιμπνιτς, Ντεκάρτ.

Διάδοση της παιδείας και του βιβλίου. Τεχνολογική πρόοδος, δημιουργία πρώτων μηχανών

……………………………………………………………………………………………………………………………………